text: Politibil og personbil i færdselsulykke på landevej
  27 april 2017 kl. 20.40
  En personbil med to personer og en politibil med to betjente stødte torsdag aften sammen på Aabenraavej ved Øster Gasse. Sammenstødet var så voldsomt, at alle er kørt på skadestuen.
  En patruljebil med to betjente og en personbil stødte sammen torsdag aften på Aabenraavej ved Øster Gasse ved Skærbæk.
  Erik Lindholdt, vagtchef, Syd- og Sønderjyllands Politi: "Alle fire personer er kørt til skadestuen i Aabenraa til tjek, da sammenstødet var meget voldsomt, men ingen er alvorligt tilskadekomne"
  Sammenstødet skete i høj fart, og begge biler er totalskadede, men alle fire personer kunne efterfølgende selv stige ud af bilerne, oplyser Erik Lindholdt, vagtchef ved Syd- og Sønderjyllands politi til TV SYD.
  - Alle fire personer er kørt til skadestuen i Aabenraa til tjek, da sammenstødet var meget voldsomt, men ingen er alvorligt tilskadekomne, siger Erik Lindholdt.
  Bilinspektøren har været på stedet for at undersøge de nærmere omstændigheder omkring ulykken. Årsagen til uheldet kendes endnu ikke.
  Aabenraavej har været spærret for kørsel i begge retninger, men skulle igen klokken 22.20 være farbar, oplyser vagtchefen.
  